Komission kertomus neuvostolle henkilöstösääntöjen liitteen X soveltamisesta (5 päivänä lokakuuta 1987 annettu neuvoston asetus N:o 3019/87) Vuosi 2001 /* KOM/2002/0366 lopull. */





KOMISSION KERTOMUS NEUVOSTOLLE henkilöstösääntöjen liitteen X soveltamisesta (5 päivänä lokakuuta 1987 annettu neuvoston asetus N:o 3019/87) Vuosi 2001 JOHDANTO Henkilöstösääntöjen liitteessä X vahvistetaan yhteisön ulkopuolisissa maissa toimessa oleviin virkamiehiin sovellettavat erityiset poikkeussäännökset henkilöstösääntöjen 101 a artiklan mukaisesti, sanotun kuitenkaan rajoittamatta henkilöstösääntöjen muiden säännösten soveltamista. Henkilöstösääntöjen liitteessä X olevan 14 artiklan mukaan komissio "esittää vuosittain neuvostolle kertomuksen tämän liitteen soveltamisesta ja erityisesti elinolokorvauksen vahvistamisesta 10 artiklan mukaisesti". Komissio on laatinut 1. tammikuuta 1988 lähtien yksitoista kertomusta. Nämä koskevat seuraavia ajanjaksoja: lokakuu 1987-joulukuu 1988, 1989, 1990-1991, 1992, 1993, 1994, 1995, 1996, 1997-1998, 1999 ja 2000. Keskeistä vuodelle 2001 oli neuvoston toiveiden mukaisesti henkilöstön uudelleenjärjestelyä koskevien toimenpiteiden jatkaminen. 1 LUKU: YLEISET SÄÄNNÖKSET 1 artikla: Palvelukseen ottaminen Yhteensä 693 tointa (viisi kiertävää tointa (floaters) mukaan luettuina) 31. joulukuuta 2000 käsittäneeseen ulkomaanedustukseen lisättiin 40 tointa sisäisen hajauttamisen yhteydessä joten sen kokonaisvahvuus on 733 tointa. Näistä toimista oli 31. joulukuuta 2001 täytetty 636. Lisäksi on otettava huomioon 27 täyttämättä olleen toimen uudelleenjärjestelyt ja se, että merkittävä osa niistä virkamiehistä (noin kolmekymmentä) jotka nimitettiin sisäisen hajauttamisen yhteydessä siirrettyyn 40 virkaan, aloitti palveluksensa lähetystöissä tammikuussa 2002. Vuonna 2001 komission ulkopuolelta otettiin palvelukseen ainoastaan 2 henkilöä COM/1/12/98-kilpailun ja COM/10/98-kilpailun läpäisseiden hakijoiden joukosta. 2 artikla: Liikkuvuus Virkamieskierto Vuonna 2001 virkamieskierto koski 178:aa urakiertoluetteloon merkittyä virkamiestä (175:ä virkamiestä vuonna 2000), joista - 47 siirtyi lähetystöstä toiseen (64 siirtoa vuonna 2000), - 74 siirtyi lähetystöstä päätoimipaikkaan (62 siirtoa vuonna 2000), - 17:n virkasuhde päättyi (12 virkasuhteen päättymistä vuonna 2000), ja - 40 virkamiestä jäi asemapaikkaansa (37 virkamiestä vuonna 2000). Periaatetta, jonka mukaan virkamiesten on toimittava vuoroin lähetystössä vuoroin päätoimipaikassa, on noudatettu seuraavasti: - 74 virkamiestä siirtyi lähetystöstä päätoimipaikkaan (62 siirtoa vuonna 2000), ja - 79 virkamiestä siirtyi päätoimipaikasta lähetystöön (67 siirtoa vuonna 2000). Kaikkiaan virkamieskierron perusteella tapahtui siten 217 siirtoa (205 siirtoa vuonna 2000). Henkilöstön uudelleenjärjestely Vuoden 2001 sisäistä hajauttamista koskevan järjestelyn päätökseen saattamiseksi otettiin neljä virkaa niistä 31 virasta, joiden uudelleenjärjestelystä oli päätetty vuonna 2000. Nämä siirrettiin vahvistamaan Norsunluurannikon, Egyptin, Marokon ja Tunisian lähetystöjä. Tältä varallaololistalta jaettiin uudelleen 17 muuta tointa: Brasiliaan, Kambodzaan (2), Kiinaan (2), Kroatiaan, Norsunluurannikolle, Intiaan (2), Nepaliin, Paraguayhin, Venäjälle (3), Thaimaahan, Vietnamiin ja Washingtoniin. Samoin on päätetty siirtää: - 10 tointa: Mosambikista, Burkina Fasosta, Kamerunista, Libanonista, Nigeristä, Zimbabwesta, Costa Ricasta, Albaniasta ja Bosniasta vahvistamaan Pakistanin, Puolan, Romanian, Maltan, Nigerin, Tunisian ja Venezuelan lähetystöjä. 3 artikla: Henkilökierto Vuonna 2001 päätökset henkilökierrosta koskivat 53:a uudelleen päätoimipaikkaan, ulkosuhteista vastaaville pääosastoille ja niiden yksiköihin määrättyä ulkomaanedustuksen virkamiestä vuorottelupolitiikan yhteydessä. 2 LUKU: VELVOLLISUUDET 4 artikla: Tehtävien hoitaminen asemapaikassa Tähän artiklaan liittyviä huomautuksia ei ole. 5 artikla: Asunto Vuonna 2001 ulkosuhteiden pääosasto pyrki edelleen hankkimaan yhteisön ulkopuolella toimessa oleville virkamiehille kalustetut virka-asunnot. Maakohtaiset tiedot asuinpinta-alasta, huoneiden lukumäärästä ja neliöhinnoista oli laadittu vuoden 2000 alussa. Hyvin pian kävi kuitenkin ilmi, että nämä standardit eivät useinkaan vastanneet todellisuutta paikan päällä. Vuoden 2001 lopussa aloitettiin muun muassa Lontoossa vahvistettujen ECA (Employment Conditions Abroad) standardeihin perustuvien uusien standardien soveltaminen niissä paikoissa, joissa ne ovat voimassa. Ne toimitetaan CCAM:in (Commission consultative des achats et marchés) hyväksyttäviksi vuoden 2002 aikana. 3 LUKU: TYÖEHDOT 6, 7 ja 9 artikla: Vuosilomat Vuonna 2000 asiassa palattiin lopulta niin sanottuun normaaliin käytäntöön: - yhtäältä laskentaperusteena on käytetty vuodesta 1998 työpäiviä kalenteripäivien asemesta ja - toisaalta loman siirtoa seuraavalle vuodelle koskevien hakemusten osalta yhteisön ulkopuolisissa maissa toimessa olevat virkamiehet ovat pyrkineet päätoimipaikan suositusten mukaisesti käyttämään lomaoikeutensa ja vähentämään liian suuren lomamäärän siirtämistä seuraavalle vuodelle. Seuraavasta taulukosta käy selvästi ilmi, että yli 14 päivän loman siirrot, erityisesti 36-70 päivän loman siirrot, ovat vähentyneet tuntuvasti vuosien 1994-1995 ja 1999-2001 välisenä aikana: >TAULUKON PAIKKA> 8 artikla ja 9 artiklan 2 kohta: Poikkeuksellisen virkistysloman myöntäminen Komissio päätti 5. helmikuuta 2001 myöntää osana tavanomaista käytäntöä poikkeuksellisia virkistyslomia varainhoitovuodelle 2001 vain niihin asemapaikkoihin, joissa elinolot ovat "erityisen vaikeat", käyttäen perusteena niitä kriteerejä, joiden perusteella elinolokorvauksen määrä vahvistetaan vuosittain, ja kriisialueiksi julistettuihin paikkoihin. Liitteessä X olevan 8 artiklan säännöksiä täsmällisesti soveltaen kyseisen oikeuden piiriin kuului 28 asemapaikkaa vuonna 2001 (ks. liite I) verrattuna 30 asemapaikkaan vuonna 2000. Kriisialueiden osalta oikeus myönnetään suhteessa kriisin tosiasialliseen kestoon. 4 LUKU: PALKKAUS JA SOSIAALITURVAETUUDET 1 JAKSO: PALKKAUS JA PERHELISÄT 10 artiklan 1 kohta: Elinolokorvaus Komissio vahvisti 11. joulukuuta 2000 elinolokorvauksen määrät varainhoitovuodelle 2001 liitteessä II olevan taulukon mukaisesti. (Kolme korotusta: Etelä-Korea 15 prosentista 20 prosenttiin, Japani (Naka) 20 prosentista 25 prosenttiin ja Zimbabwe 10 prosentista 15 prosenttiin sekä kolme alennusta: Bosnia ja Hertsegovina 25 prosentista 20 prosenttiin, Tansania 35 prosentista 25 prosenttiin ja Vietnam 35 prosentista 25 prosenttiin). 10 artiklan 2 kohta: Lisäkorvaus Vuonna 2001 maksettiin komission päätöksellä lisäkorvausta virkamiehille, joiden asemapaikka oli seuraavissa maissa: >TAULUKON PAIKKA> 11 ja 12 artikla: Palkkojen maksua koskevat yksityiskohtaiset säännöt Vuonna 2001 virkamiesten palkkojen maksuvaluuttojen jakauma oli prosentteina keskimäärin seuraava: - 70,5 prosenttia virkamiehistä halusi palkkansa euroina henkilöstösääntöjen liitteessä X olevan 11 artiklan mukaisesti. - 24,5 prosenttia virkamiehistä pyysi saada osan palkastaan paikallisena valuuttana. Näistä 40 prosenttia pyysi palkastaan paikallisena valuuttana liitteessä X olevan 12 artiklan soveltamista koskevassa sisäisessä ohjeessa säädetyn enimmäismäärän (80 prosenttia) ja loput halusivat palkastaan 17-78 prosenttia paikallisena valuuttana. Japanissa enimmäismäärä oli vuonna 2001 edelleen 90 prosenttia henkilöstösääntöjen liitteessä X olevan 12 artiklan soveltamista koskevan sisäisen ohjeen 1 artiklan toisen kohdan mukaisesti. - Viisi prosenttia henkilöstöstä (Venäjällä, Ukrainassa ja Kazakstanissa) pyysi asianmukaisten tositteiden perusteella osan palkastaan muuna kuin asemamaan valuuttana liitteessä X olevan 12 artiklan toisen kohdan mukaisesti. 13 artikla: Korjauskertoimet Neuvosto antoi 10. syyskuuta 2001 asetuksen N:o 1794/2001 [1] niiden Euroopan yhteisön virkamiesten palkkoihin, joiden asemapaikka on kolmannessa maassa, 1 päivästä tammikuuta 2001 sovellettavista korjauskertoimista ja 12. helmikuuta 2002 asetuksen N:o 302/2002 [2] niiden Euroopan yhteisöjen virkamiesten palkkoihin, joiden asemapaikka on kolmannessa maassa, 1 päivästä heinäkuuta 2001 sovellettavista korjauskertoimista. [1] EYVL L 244, 14.9.2001, s. 1. [2] EYVL L 47, 19.2.2002, s. 4. Lisäksi siltä osin, kun kyseessä ovat 1 päivästä heinäkuuta 2000 ja 1 päivästä tammikuuta 2001 niiden virkamiesten palkkoihin sovellettavat korjauskertoimet, joiden asemapaikka on Naka (Japani), neuvosto antoi 30. marraskuuta 2001 asetuksen N:o 2367/2001 [3], jolla muutettiin: [3] EYVL L 320, 05.12.2001, s. 1. - asetusta N:o 106/2001 niiden Euroopan yhteisöjen virkamiesten palkkoihin, joiden asemapaikka on kolmannessa maassa, 1 päivästä heinäkuuta 2000 sovellettavista korjauskertomista, ja - asetusta N:o 1794/2001 niiden Euroopan yhteisöjen virkamiesten palkkoihin, joiden asemapaikka on kolmannessa maassa, 1 päivästä tammikuuta 2001 sovellettavista korjauskertoimista. Lisäksi komissio hyväksyi 26. marraskuuta 2001 päätöksen [4] niiden Euroopan yhteisöjen virkamiesten palkkoihin, joiden asemapaikka on kolmannessa maassa, 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 2001 sovellettavista korjauskertoimista. [4] EYVL L 321, 6.12.2001, s. 31. 15 artikla: Koulutuslisät Koulutuslisiä maksettiin vuosina 2000-2001 kaikkiaan 2 835 400 euroa. Lisäksi mahdollisuus saada osa koulutuslisistä ennakkoon säilytettiin niiden virkamiesten osalta, joiden lasten koulutusmenot olivat erityisen korkeat. Lukuvuodesta 2000-2001 ennakkoina maksetut määrät tasattiin säädetyissä määräajoissa. Aikaisempien vuosien tapaan komissio antoi jenin korkean vaihtokurssin vuoksi niille Japanissa toimessa oleville virkamiehille, joiden lapset käyvät siellä kansainvälistä koulua, luvan ylittää lukuvuotta 2000-2001 koskevien korvausten vuosittaisen enimmäismäärän. Lisäksi yhtäältä koulutusmenojen yleinen nousu ja toisaalta euron epäedullinen valuuttakurssi suhteessa dollariin johtivat siihen, että komissio antoi luvan enimmäismäärän ylittämiseen muissakin asemapaikoissa. Kyseiset ylitykset sallittiin kuitenkin poikkeuksellisesti ainoastaan sellaisten lasten osalta, jotka seurasivat opetusta asemapaikassa kansainvälisessä koulussa, jossa voi suorittaa eurooppalaisen tai kansainvälisen ylioppilastutkinnon, kuten ranskalaisessa koulussa (Lycée français), englantilaisessa koulussa (British School), saksalaisessa koulussa (Deutsche Schule), amerikkalaisessa koulussa tai kansainvälisessä koulussa. Lapsen koulunkäynnin jatkuvuus pyrittiin varmistamaan ilmoittamalla lapsi kyseiseen kouluun edellisen vuoden tapaan. Tästä johtuen ja opintojen jatkuvuutta koskevan periaatteen nojalla neljälle henkilökierrossa mukana olevalle virkamiehelle sallittiin myös enimmäismäärän ylitys lukuvuonna 2000-2001. Enimmäismäärän ylitykset huomioon ottaen lukuvuotta 2000-2001 varten maksetut määrät (Japani mukaan luettuna) olivat yhteensä 167 627 euroa. 16 artikla: Asettautumis- ja uudelleenasettautumiskorvaus Vuonna 2001 maksuja suoritettiin seuraavasti: - lähetystöön siirtyneille virkamiehille maksettiin 161 asettautumiskorvausta, joista 129 maksettiin euroina pankkitilille Belgiassa ja 32 asemamaan paikallisena valuuttana korjauskerrointa soveltaen, sekä - virkamiehille, joiden virkasuhde päättyi lopullisesti, maksettiin 21 uudelleenasettautumiskorvausta, joista kolme maksettiin euroina pankkitilille Belgiassa ja 18 uudelleenasettautumisen kohteena olevan jäsenvaltion valuuttana korjauskerrointa soveltaen. Maksettu määrä on yhteensä 2 297 062,95 euroa ja jakautuu seuraavasti: - 1 347 387,96 euroa pankkitileille Belgiassa ja - 949 674,99 euroa paikallisena valuuttana korjauskerrointa soveltaen. 2 JAKSO: KULUKORVAUKSIA KOSKEVAT SÄÄNNÖT 17 artikla: Irtaimiston muutosta aiheutuneiden kulujen ja todellisten asettautumiskulujen korvaaminen virkamiehelle, jolla ei ole enää toimielimen hänen käyttöönsä antamaa kalustettua asuntoa samassa asemapaikassa Kyseistä artiklaa sovellettiin ainoastaan kerran vuonna 2001. 18 artikla: Tilapäinen asunto Vuonna 2001 tehtiin 184 tilapäisen asunnon myöntämispäätöstä (166 päätöstä vuonna 1997, 187 päätöstä vuonna 1998, 163 päätöstä vuonna 1999 ja 195 päätöstä vuonna 2000). 19 artikla: Virka-auto/kilometrikorvaus Yksityisautojen käyttöä virkatehtävissä ja virka-autojen käyttöä yksityistarkoituksiin koskevia sääntöjä on sovellettu kesäkuusta 1996. Sääntöjä muutettiin vuoden 1998 lopussa, ja ne jaettiin vuoden 1999 alussa. Liitteessä X olevassa 19 artiklassa tarkoitettu kilometrikorvaus perustuu useiden jäsenvaltioiden käytäntöihin, ja se lasketaan keskimääräisten kulujen perusteella. Korvauksen määrä on tällä hetkellä 0,26 euroa/km (maastoauton osalta 0,36 euroa/km). 20 artikla: Virkistyslomista aiheutuvat matkakulut Virkistyslomista aiheutuvat matkakulut korvataan edelleen asemapaikan ja komission määräämän virkistyslomapaikan välisiltä matkoilta. Jos virkamies viettää virkistyslomansa jossakin muualla, kulut korvataan vain edellä mainitun tapauksen perusteella määritettävään rajaan asti. Vuonna 2001 tästä kohdasta aiheutuneet kulut olivat 341 649 euroa. 21 artikla: Henkilökohtaisten tavaroiden kuljetuksesta, muutosta ja irtaimen omaisuuden varastoinnista aiheutuvien kulujen korvaaminen Vuonna 2001 toteutettiin 224 muuttoa (247 muuttoa vuonna 1997, 266 muuttoa vuonna 1998, 237 muuttoa vuonna 1999 ja 278 vuonna 2000) vuonna 1997 tarkistettujen ja vuodesta 1998 sovellettujen henkilökohtaisten tavaroiden muuttoa koskevien sääntöjen perusteella. 23 artikla: Vuokran korvaaminen siinä tapauksessa, että virkamiehellä ei ole toimielimen hänen käyttöönsä antamaa asuntoa Tällä hetkellä 23 artiklaa sovelletaan seitsemään tapaukseen (10 tapausta vuonna 1999 ja 8 tapausta vuonna 2000). Kokemus on osoittanut, että sekä vuokranantajaa (joka neuvottelee Euroopan komission eikä yksittäisen diplomaatin kanssa) koskevista oikeusturvasyistä että kiinteistöpoliittisista syistä (korkealaatuisen rakennuskannan säilyttäminen pitkällä ja keskipitkällä aikavälillä) 23 artiklan soveltaminen olisi varattava maihin, joiden markkinaolosuhteet ja oikeudellinen toimintaympäristö sen sallivat (esimerkiksi Geneve tai Washington). 3 JAKSO: SOSIAALITURVA 24 artiklan 3 kohta: Terveyssyistä tapahtuva kotiuttaminen hätätapauksissa ja äärimmäisissä hätätapauksissa Vuonna 2001 työterveyshuolto antoi luvan 22:een terveyssyistä tapahtuvaan hätätapauksesta johtuvaan kotiuttamiseen. Kyseisistä 22 tapauksesta kolme selvitettiin vuonna 2001 26 269 eurolla. Neljä tapausta vuodelta 2000 ja yksi tapaus vuodelta 1999 selvitettiin myös vuonna 2001 5 452 eurolla. Lisäksi lentosairaankuljetuksesta vastaavan SOS Air Ambulancen vuosimaksu oli 11 845 euroa vuodelle 2001. 25 artikla: Virkamiesten oikeudenomistajien tapaturmavakuutus Vuonna 2001 esitettiin kolme virkamiesten oikeudenomistajien tapaturmavakuutukseen liittyvää korvaushakemusta. 6 LUKU: SIIRTYMÄSÄÄNNÖKSET 27 artikla: Palkkaa koskevat siirtymäsäännökset Muistutettakoon, että tämän artiklan soveltaminen on rauennut lokakuusta 1992 alkaen. LIITE I VIRKISTYSLOMAOIKEUDEN MÄÄRITTÄMINEN (Liitteessä X oleva 8 artikla) Voimaantulopäivä: 1. tammikuuta 2001 >TAULUKON PAIKKA> LIITE II ASEMAPAIKAT JA ELINOLOKORVAUKSEN MÄÄRÄ (Liitteessä X oleva 10 artikla) Voimaantulopäivä: 1. tammikuuta 2001 (Japanin Nakan osalta 1.1.2000) >TAULUKON PAIKKA>